થળ અને કાળને અનુરુપ થતા થતા બહુ ભાવવહી ભાષામાં એમણે જ્યારે સાહિત્ય સરિતાની બેઠકમાં જ્યારે આ કાવ્યનું વાંચન કર્યુ હતુ ત્યારે સર્વે શ્રોતા જનો મુગ્ધભાવથી તેમની કૃતિ અને તેમને સાંભળતા હતા. પ્રો, સુમન અજમેરી જ્યારે જ્યારે પણ તેમની કૃતિ રજુ કરે ત્યારે શ્રોતામાં બે વિભાગ તરત પડી જાય. એક વિભાગ તેમના ઉચ્ચ શબ્દો અને વાણી વૈભવને માણતો હોય તો બીજો વિભાગ એમ વિચારતો હોય કે આ ભાષા ગુજરાતી છે કે સંસ્કૃત? પણ આ કાવ્ય પઠન વખતે જે શ્રી અતુલ કોઠારીને ત્યાં થયુ હતુ ત્યારે બંને વર્ગ તેમને અહોભાવ થી સાંભળી રહ્યા હતા. પ્રો. સુમન અજમેરીની સાહિત્ય યાત્રા અગિયાર વર્ષની ઉંમરથી શરુ થઇ અને પંચોતેર વર્ષની ઉંમરે આજે પણ તે અવિરત છે. વાર્તા, નિબંધ,રેખા ચીત્રો, એકાંકી નાટકો,રેડીયો રૂપકો,નૃત્ય નાટીકા, ગીતો, છંદોબધ્ધ અને અછંદાસ કાવ્યો, ગીતો અને ગઝલો દરેક્માં તેમની કલમ એક સફળ કલમકારની જેમ ચાલી છે. તેમની કૃતિઓ ભારત ઉપરાંત ઓસ્ટ્રેલીયા, ગ્રેટ બ્રીટન,અમેરીકા અને કેનેડામાં પુસ્તક, કોલમ અને ઓડીયો કેસેટ સ્વરુપે પ્રસિધ્ધ થયેલી છે.